Martfű Város Önkormányzata
Képviselő-testületének

…./2014.(….) önkormányzati rendelete

a hulladékgazdálkodási közszolgáltatásról

Martfű Város Önkormányzatának Képviselő-testülete Magyarország Alaptörvénye 32. cikk (2) bekezdésében foglalt feladatkörében eljárva, a hulladékról szóló 2012. évi CLXXXV. törvény 35. §-ában kapott felhatalmazás alapján a hulladékgazdálkodási közszolgáltatásról az alábbi rendeletet alkotja:

I. fejezet

1. Általános rendelkezések

1. § (1) Martfű Város Önkormányzata (továbbiakban: Önkormányzat) a jelen rendeletben foglaltak szerint hulladékgazdálkodási közszolgáltatást biztosít a hulladékgazdálkodási közszolgáltatás körébe tartozó hulladék rendszeres gyűjtésére, elszállítására, ártalmatlanítására és kezelésére, és ezen tevékenységek ellátásáról kötelező helyi közszolgáltatás útján gondoskodik.

(2) A közszolgáltatás célja a köztisztaság, a településtisztaság biztosítása, a közegészségügy, valamint az épített és természeti környezet védelme.

A kötelező közszolgáltatásra vonatkozó rendelkezések a tevékenység kiszámítható, biztonságos ellátását, a kötelezettségek ellenőrizhetőségét célozzák.

2. § (1) A helyi hulladékgazdálkodási közszolgáltatást az Önkormányzat a Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Kft-vel (továbbiakban: Közszolgáltató) kötött közszolgáltatási szerződés útján látja el.
(2) A Közszolgáltató a Martfű Város területén keletkező települési hulladék ártalmatlanításáról a Kecskeméti Regionális Hulladéklerakó Közszolgáltató Kft. (Kecskemét, Strázsa u. 9.) üzemeltetésében lévő Kecskeméti Regionális Hulladékkezelő telepen gondoskodik.
3. § Az e rendeletben használt fogalmakat a hulladékról szóló 2012. évi CLXXXV. törvény (továbbiakban: Ht.) és végrehajtási rendeletei szerinti tartalommal kell alkalmazni és értelmezni.

4. § (1) A rendelet területi hatálya Martfű város közigazgatási területére terjed ki.

(2) A rendelet személyi hatálya Martfű közigazgatási területén belül minden ingatlantulajdonosra, birtokosra, vagyonkezelőre és használóra (továbbiakban együtt: ingatlanhasználó), valamint minden Martfű közigazgatási területén települési hulladék gyűjtését, szállítását és ártalmatlanítását végző természetes személyre, jogi személyre, jogi személyiség nélküli társaságra kiterjed.
(3) A rendelet tárgyi hatálya kiterjed a települési hulladékkal kapcsolatos közszolgáltatásra.

2. A hulladékgazdálkodási közszolgáltatási szerződés tartalmi elemei

5.§ A közszolgáltatási szerződésnek a Ht-ben és a 317/2013.(VIII.28.) Korm. rendeletben kötelezően előírt tartalmi elemeken túl tartalmaznia kell:


a.) a Közszolgáltató eszköz- és vagyon-nyilvántartási, különösen az önkormányzati 
tulajdonú vagyontárgyak vagyon-nyilvántartási kötelezettségeit,


b.) információ szolgáltatási és adatszolgáltatási kötelezettségének részletes szabályait,


c.) a közterületi hulladékgyűjtés szabályait, 

d.) a Közszolgáltató felelősség és vagyonbiztosítással kapcsolatos kötelezettségeit,


e.) a Közszolgáltató által ellátható egyéb bevétel megszerzésére irányuló 
tevékenységeket és azok elszámolási szabályait,


f.) alvállalkozók és egyéb közreműködők igénybevételével kapcsolatos szabályokat,


g.) a szerződés megszűnésének részletes feltételeit,


h.) a nyilatkozattételre és kapcsolattartásra kijelölt személyek körét, mind az 
Önkormányzat, mind a Közszolgáltató tekintetében.
3. A közszolgáltató kötelezettségei
6.§ (1) A Közszolgáltató a közszolgáltatási területen gondoskodik a hulladékgazdálkodási közszolgáltatás folyamatos ellátásáról.

(2) A közszolgáltató az ingatlanhasználók számára a szállítóeszközéhez rendszeresített gyűjtőedényt biztosít. A Közszolgáltató csak a közszolgáltatás ellátására rendszeresített, szabványos gyűjtőedényben elhelyezett hulladékot köteles elszállítani.
(3) A hulladékgazdálkodási közszolgáltatás keretében a közszolgáltató

a.) az ingatlanhasználók által a közszolgáltató szállítóeszközéhez rendszeresített gyűjtőedényben gyűjtött települési hulladékot az ingatlanhasználóktól összegyűjti és elszállítja – ideértve a háztartásban képződő zöld hulladék, vegyes hulladék, valamint az elkülönítetten gyűjtött (szelektív) hulladék elszállítását is -, 

b.) a lomtalanítás körébe tartozó lomhulladékot az ingatlanhasználóktól összegyűjti, illetve átveszi és elszállítja,

c.) az általa üzemeltetett hulladékgyűjtő szigeten gyűjtött hulladékot összegyűjti és elszállítja,
d.) a közterületen elhagyott, illetve ellenőrizetlen körülmények között közterületen elhelyezett hulladékot összegyűjti, elszállítja és gondoskodik a hulladék kezeléséről. 
(4) A Közszolgáltató évente legalább egy alkalommal gondoskodik a lomtalanítás megszervezéséről és a lomtalanítás során a közszolgáltatónak átadott, vagy közterületre helyezett lomhulladék átvételéről, összegyűjtéséről, elszállításáról.

(5) A Közszolgáltató évente két alkalommal (tavasszal és ősszel) gondoskodik az ingatlanhasználók által összegyűjtött háztartásban képződő zöld hulladék átvételéről, összegyűjtéséről, elszállításáról.
(6) A természetes személy ingatlanhasználótól az (5) bekezdésben foglalt időponton kívül – előzetes bejelentés alapján – elszállítja a háztartásában keletkezett, elkülönítetten gyűjtött kerti hulladékot.
(7) A Közszolgáltató köteles a hulladékgyűjtő edény kiürítése során elszóródó hulladék feltakarításáról gondoskodni.

(8) A Közszolgáltató hulladékgazdálkodási tevékenysége során köteles megfelelő gondossággal úgy eljárni, hogy mások tulajdonát, életét és testi épségét ne veszélyeztesse, a település természetes és épített környezetét ne károsítsa.

(9) A Közszolgáltató az ingatlanhasználó hulladékgazdálkodási közszolgáltatással kapcsolatos bejelentéseinek intézése, panaszainak kivizsgálása, orvoslása és a közszolgáltatással kapcsolatos általános tájékoztatásnyújtás biztosítása érdekében a székhelyén ügyfélszolgálatot és honlapot (www.hulladek.martfu.hu) működtet.

(10) A Közszolgáltató az ügyfélszolgálaton és a honlapon mindenki számára hozzáférhetővé teszi:


a.) az  Önkormányzattal kötött közszolgáltatási szerződést és az Országos Hulladékgazdálkodási Ügynökség Nonprofit Kft. által kiállított minősítő okiratot,


b.) az alkalmazott hulladékgazdálkodási közszolgáltatási díjakat,


c.) a közszolgáltatási területre vonatkozó adatokat,


d.) a közszolgáltatói hulladékgazdálkodási tervet,


e.) a hulladékgazdálkodással kapcsolatos tájékoztató adatokat, kiadványokat.

(11) A közszolgáltatás teljesítésének feltételeiről, a bekövetkezett változásokról a Közszolgáltató az ingatlanhasználót – a változás bekövetkezte előtt - írásban köteles értesíteni vagy felhívás közzététele útján tájékoztatni. A hulladék begyűjtésének, elszállításának rendjét (gyakoriságát, időpontját, útvonalát) a Közszolgáltató köteles elkészíteni és arról az ingatlanhasználókat – változás esetén is – előzetesen értesíteni.

4. Az ingatlanhasználó kötelezettségei

7. § (1) Az ingatlanhasználó köteles az ingatlanán keletkező települési hulladékot az e rendeletben meghatározott módon és helyen gyűjteni, tovább hasznosításáról vagy ártalmatlanításáról gondoskodni. Alapvető kötelessége e tekintetben: 

a.) az ingatlanán keletkező települési hulladék kezelésére az Önkormányzat által szervezett közszolgáltatás igénybevétele, a hulladék begyűjtésre e rendeletben feljogosított hulladékkezelőnek történő átadása, a közszolgáltatási díj kiegyenlítése,

b.) a települési hulladék – különös tekintettel a hulladék további kezelésére – az elszállításra való átvételig történő gyűjtése és tárolása,

c.) a hulladék gyűjtése során megfelelő gondossággal történő eljárás annak érdekében, hogy a hulladék mások életét, testi épségét, egészségét és jó közérzetét ne veszélyeztesse, a település természetes és épített környezetét ne szennyezze, a növény- és állatvilágot ne károsítsa, a közrendet és a közbiztonságot ne zavarja.

(2) Ha az ingatlanhasználó a zöldhulladék komposztálásáról saját maga nem gondoskodik, a zöldhulladékot elkülönítetten gyűjti és – előzetes bejelentést követően - a Közszolgáltatónak zsákban, illetve összekötve úgy adja át, hogy a zöldhulladék elszállítása, komposztálhatósága, illetve lebontása biztosítható legyen.

(3) Az ingatlanhasználó a veszélyes hulladékokat az egyéb települési hulladéktól elkülönítve köteles gyűjteni.

(4) Az ingatlanhasználó a települési hulladék részét képező elkülönítetten gyűjtött hulladékot köteles a hulladékgyűjtő szigeteken elhelyezett konténerekbe elszállítani e rendeletben meghatározott feltételek szerint.   
(5) A gazdálkodó szervezet ingatlanhasználó a Közszolgáltató felhívására a közhiteles nyilvántartás szerinti nevét, székhelyének, telephelyének címét, adószámát, a természetes személy ingatlanhasználó a személyes adatai közül a családi és utónevét, lakóhelyének, tartózkodási és értesítési helyének címét és adóazonosító jelét e rendelet 1. melléklete szerinti adatlap kitöltésével köteles megadni.
II. fejezet

5. A hulladékgazdálkodási helyi közszolgáltatás ellátásának rendje

8. § (1) Az ingatlanhasználó köteles a Közszolgáltató által nyújtott közszolgáltatást igénybe venni.

(2) A települési hulladékhoz kapcsolódó hulladékgazdálkodási közszolgáltatás igénybevételére vonatkozó szerződéses jogviszony kezdő időpontjának azt a napot kell tekinteni, amelyen az ingatlanhasználó a hulladékgazdálkodási közszolgáltatás igénybevételére kötelezetté vált.

(3) Ha jogszabály vagy jogerős bírósági, vagy hatósági határozat eltérően nem rendelkezik, e rendelet hatályba lépését követően a (2) bekezdés szerinti kezdő időpont


a.) tulajdonos esetében a tulajdonjog megszerzésének jogerős ingatlan-nyilvántartásban szereplő napja,


b.) birtokos esetében az ingatlan birtokbavételének napja,


c.) vagyonkezelő esetében a vagyonkezelői szerződés szerinti birtokbavétel napja,


d.) használó esetében az ingatlan tényleges használatának első napja.

9. § (1) Az ingatlanhasználó köteles a Közszolgáltatónak e rendelet 1. melléklete szerinti adatlap kitöltésével bejelenteni, ha a közszolgáltatás igénybevételére kötelezetté vált, a 8. § (3) bekezdésében foglalt kezdő időpontot követő 8 napon belül.
(2) Az ingatlanhasználót nem terheli az (1) bekezdésben foglalt kötelezettség az olyan beépítetlen ingatlana tekintetében, ahol nem tartózkodik és hulladék sem keletkezik.
(3) Szüneteltethető a közszolgáltatás kötelező igénybevétele azokon az ingatlanokon, amelyeken legalább 30 napig senki sem tartózkodik, s emiatt azokon hulladék sem keletkezik.

(4) A közszolgáltatás igénybevételének szünetelésére vonatkozó igényét az ingatlanhasználó a szünetelés kívánt kezdő időpontja előtt, azt legalább 15 nappal megelőzően írásban, e rendelet 1. melléklete szerinti adatlapon köteles bejelenteni a Közszolgáltatónak.

(5) Ha a szüneteltetés feltételeiben változás következik be, a tulajdonos a Közszolgáltatónak legkésőbb a változást követő 15 napon belül írásban köteles azt bejelenteni.

(6) Amennyiben a szüneteltetés ideje alatt a közszolgáltatás körébe tartozó hulladék kerül kihelyezésre, úgy - a tulajdonos egyidejű értesítése mellett – a Közszolgáltató a hulladékot köteles elszállítani, a hulladék mennyiségének megfelelő díj felszámítása mellett.

10. § (1) A helyi közszolgáltatás által ellátandó területre rendszeresített, szabványos gyűjtőedények típusát, minimális térfogatát, darabszámát és ürítésre való átadásának helyét a Közszolgáltató az Önkormányzat egyetértésével állapítja meg a keletkezett hulladékmennyiség és a gyűjtési/ürítési gyakoriság figyelembe vételével.

(2) A Közszolgáltató által rendszerbe állított gyűjtőedények 80 liter, 120 liter és 1100 liter űrtartalmúak, melyeken az edényzet egyedi azonosító számát jól látható helyen és módon a Közszolgáltatónak fel kell tüntetni.
(3) A hulladék ürítésének minimális gyakorisága: heti egy alkalom.
(4) A gyűjtőedényzet űrtartalmának ingatlan típusonként az alábbi mértéket kell elérnie:


a.) tömblakás: 120 liter/lakás/hét vagy 80 liter/lakás/hét


b.) családi ház, sorház: 120 liter/lakás/hét, vagy 80 liter/lakás/hét


c.) egy fő által lakott családi ház, sorház, tömblakás esetén kedvezményes minimális mérték: 80 liter/lakás/hét. A kedvezményre jogosító feltétel teljesülését a kedvezményt igénybe vevő ingatlanhasználónak kell a Közszolgáltató részére igazolnia.

(5) Ha az ingatlanhasználó a Közszolgáltatónak a valóságnak meg nem felelő adatot közöl – ide értve az ingatlanon rendszeresen tartózkodó személyek számára vonatkozó adatot is - és ennek folytán az átadásra kerülő hulladék mennyisége rendszeresen meghaladja az átvett gyűjtőedények űrtartalmát, a Közszolgáltató jogosult a tényleges mennyiségű hulladéknak megfelelő űrtartalmú edényre cserélni az eredeti gyűjtőedényt, illetve jogosult megemelni az ürítési gyakoriságot vagy a gyűjtésre átadott gyűjtőedények számát.
11. § Az az ingatlanhasználó, akinek az ingatlanán települési hulladék keletkezik, de az ingatlana egyidejűleg gazdálkodó szervezet cégnyilvántartásban bejegyzett székhelyéül, telephelyéül vagy fióktelepéül is szolgál, köteles a települési hulladékát a gazdálkodó szervezetnek az ingatlanon folytatott gazdasági tevékenysége során keletkezett települési hulladéktól elkülönítetten gyűjteni és arra a közszolgáltatást igénybe venni.

12. § A Közszolgáltató a Karácsonyi Ünnepeket követően a lakossági gyűjtőedényzet mellé kihelyezett fenyőfákat külön díj felszámolása nélkül köteles elszállítani minden év január 31 napjáig.

6. A hulladék gyűjtésére és elszállításra való átadására szolgáló gyűjtőedények elhelyezésével, használatával és kezelésével kapcsolatos kötelezettségek

13. § (1) Az ingatlanhasználó a gyűjtőedényeket az ingatlan területén köteles elhelyezni, kivéve a közterületen tartósan engedélyezett elhelyezést.

(2) Az ingatlanhasználó köteles a gyűjtőedényeket a hulladék elszállítása céljából a Közszolgáltató által megjelölt időpontban, a közterületen, a begyűjtést végző gépjárművel megközelíthető és ürítésre alkalmas helyen elhelyezni. Az edények ürítése a megjelölt szállítási napon 7.00 óra és 18.00 óra között történik.
(3) A gyűjtőedényeket a szállítási napon legkésőbb 7.00 óráig kell kihelyezni a közterületre. 
(4) A hulladék elszállítása céljából kihelyezett gyűjtőedény fedelének – a közterület szennyezésnek elkerülése érdekében – lecsukott állapotban kell lennie. A hulladékot a gyűjtőedényben úgy kell elhelyezni, hogy az az edény mozgatásakor és ürítésekor ne szóródjon el, valamint a gépi ürítést ne akadályozza.

(5) A kihelyezett gyűjtőedény nem akadályozhatja a jármű és gyalogos forgalmat, és elhelyezése egyébként nem járhat baleset vagy károkozás veszélyének előidézésével.

(6) A kihelyezett gyűjtőedényből guberálni tilos.

14. § (1) A szabályszerűen kihelyezett gyűjtőedények ürítése során esetlegesen keletkezett szennyeződés takarításáról a Közszolgáltató köteles gondoskodni.

(2) A Közszolgáltató tulajdonát képező, az ingatlanhasználó rendelkezésére bocsátott és rendeltetésszerűen használt gyűjtőedények szükség szerinti javításáról, cseréjéről az ingatlanhasználó bejelentése alapján a Közszolgáltató köteles gondoskodni.

(3) A gyűjtőedény rendeltetéstől eltérő használata, valamint a közterületre történő kihelyezése előtti eltűnése vagy megsemmisülése miatt keletkezett kárt az az ingatlanhasználó köteles megtéríteni, aki a gyűjtőedény használati jogát megszerezte.
(4) A Közszolgáltató kárát az ingatlanhasználó a kár bekövetkeztétől számított harminc napon belül köteles megtéríteni.

15. § (1) Ha a gyűjtőedényben olyan nedves hulladékot helyeztek el, amely az edényben összetömörödött vagy befagyott, illetve az edényben lévő hulladékot úgy összepréselték, hogy üríteni nem lehet, az ingatlanhasználó a Közszolgáltató felhívására köteles az edényt üríthetővé, illetve használhatóvá tenni. Az így okozott esetleges kárt köteles az ingatlanhasználó megtéríteni.

(2) Tilos a gyűjtőedénybe folyékony, mérgező, tűz- és robbanásveszélyes anyagot, állati tetemet vagy egyéb olyan anyagot elhelyezni, amely veszélyeztetheti a begyűjtést, ürítést végző személyek vagy más személyek életét, testi épségét, egészségét.

(3) Az (1) bekezdésben foglalt esetben és a (2) bekezdésben foglaltak megszegése esetén a Közszolgáltató a közszolgáltatás teljesítését megtagadhatja. Ezen túlmenően a Közszolgáltató jogosult megtagadni a közszolgáltatás teljesítését az alábbi esetekben:

a.) a hulladék nem jelen rendeletben meghatározott edényzetben került elhelyezésre,

b.) a gyűjtőedényben települési hulladéknak nem minősülő hulladékot helyeztek el, különösen építési és bontási hulladékot, állati tetemet, valamint elektromos, elektronikai és veszélyes hulladékot,

c.) érzékszervi észleléssel megállapítható, hogy a gyűjtőedény mérgező, robbanó, folyékony, veszélyes vagy olyan anyagokat tartalmaz, amely a települési hulladékkal együtt nem gyűjthető, nem szállítható, illetve ártalommentesen nem helyezhető el, illetve nem minősül települési hulladéknak.

d.) a gyűjtőedény oly mértékben sérült, hogy a gépi ürítés során balesetveszélyt okozhat.

7. Szelektív hulladékgyűjtés

16. § (1) Martfű Város közigazgatási területén elhelyezett szelektív gyűjtőszigetek adatait e rendelet 2. melléklete tartalmazza. 
(2) A gyűjtőszigeteken papír (dobozok, hullámkartonok, irodai papírok, újságok, szórólapok, régi prospektusok), műanyag (PET palackok, flakonok, zacskók, fóliák) és üveg elhelyezésére van lehetőség.

(3) A szelektíven gyűjtött hulladék elhelyezésére szolgáló szabványos gyűjtőedények ürítéséről, karbantartásáról és fertőtlenítéséről, a gyűjtőszigetek és környékük tisztán tartásáról, hó- és síkosság mentesítéséről a Közszolgáltató gondoskodik. 

(4) A Közszolgáltató által üzemeltetett hulladékgyűjtő szigetekre történő hulladék szállításáról az ingatlanhasználó gondoskodik.

(5) Az elkülönítetten gyűjtött hulladékot a hulladékgyűjtő szigeteken úgy kell elhelyezni, hogy azok ne keveredjenek egymással, és a környezetet ne szennyezzék.

(6) A szelektív hulladék gyűjtésére kihelyezett edényzetek ürítéséről a Közszolgáltató szükség szerint gondoskodik.

8. A lomtalanítás és kerti hulladékgyűjtés
17. § (1) A lakossági nagydarabos háztartási hulladék – amely a rendszeresített gyűjtőedényben mérete miatt nem helyezhető el – gyűjtéséről, szállításáról és ártalommentes elhelyezéséről a Közszolgáltató évente egy alkalommal, előre meghirdetett időpontban – külön díj felszámítása nélkül -, lomtalanítás keretében gondoskodik. A közszolgáltatás keretében a Közszolgáltató kizárólag a lakosságnál a háztartásokban képződött, de a rendszeres hulladékszállításra használatos gyűjtőedényekben el nem helyezhető nagydarabos, lom hulladékot szállítja el. 
(2) Lomtalanítás keretében közterületre nem helyezhető ki:


a.) építési és bontási hulladék,


b.) gumiabroncs hulladék,


c.) gépjármű roncs, vagy termékként tovább nem használható jármű,


d.) az ipar, mezőgazdaság vagy szolgáltatási tevékenység során képződött hulladék,


e.) veszélyes hulladék,


f.) háztartásokban keletkező vegyes hulladék,


g.) elkülönítetten gyűjtött papír, műanyag és fém hulladék.
(3) A lomtalanítás alá tartozó háztartási hulladékot úgy kell elhelyeznie az ingatlantulajdonosnak, hogy az a jármű- és gyalogos forgalmat ne zavarja, a zöldterületeket és a növényzetet ne károsítsa, továbbá ne járjon baleset vagy károkozás veszélyének előidézésével.

(4) Az elektromos és elektronikai hulladék gyűjtéséről az Önkormányzat előre meghirdetett időpontban veszélyes hulladék gyűjtési akció keretében évente egy alkalommal külön gondoskodik. 

(5) A kerti hulladék összegyűjtéséről a Közszolgáltató a lakosság részére térítésmentesen évente két alkalommal (tavasszal és ősszel) gondoskodik.
(6) A lomtalanítás alá tartozó háztartási hulladék és a háztartásokban keletkező zöld hulladék a szállítási napot megelőző napon 16,00 órától szállítási nap 7,00 óráig helyezhető ki a közterületre. 
(7) A lomtalanítás, illetve a tavasszal és ősszel megszervezésre kerülő kerti hulladék elszállítás pontos időpontjáról annak megkezdése előtt legalább 15 nappal korábban a Közszolgáltató a lakosság részére köteles tájékoztatást nyújtani. A tájékoztatási kötelezettségének eleget tehet az Önkormányzat hivatalos lapjában, az Önkormányzat honlapján, a közüzemi számla mellé csatolt szórólappal. Emellett ezt a tájékoztatást a Közszolgáltató az internetes honlapján keresztül is közzéteszi.
9. A hulladékgazdálkodási közszolgáltatási díj megfizetése

18. § (1) A közszolgáltatási díj megfizetésére az az ingatlanhasználó, illetve az a gazdálkodó szervezet köteles, aki a jelen rendeletben foglaltak szerint a hulladékgazdálkodási közszolgáltatás igénybevételére kötelezett.

(2) Az ingatlanhasználó a közszolgáltatási díjat a Közszolgáltató részére – a teljesített közszolgáltatás alapján, számla ellenében – természetes személy esetében negyedéves bontásban, gazdálkodó szervezet esetében havi bontásban, utólag köteles megfizetni.

(3) A közszolgáltatás díját a számla kézhezvételétől számított 15 naptári napon belül kell kiegyenlíteni. Késedelmes kiegyenlítés esetén a megfizetni elmulasztott összeg után a Közszolgáltató Ptk. által meghatározott késedelmi kamatot számítja fel.

(4) A hulladékgazdálkodási közszolgáltatás igénybevételéért az ingatlanhasználót terhelő díjhátralék és azzal összefüggésben megállapított késedelmi kamat, valamint a behajtás egyéb költségei adók módjára behajtható köztartozásnak minősülnek.

(5) Az ingatlanhasználónak nem kell közszolgáltatási díjat fizetni azokra a hónapokra, amelyek során a közszolgáltatás igénybevételére vonatkozó kötelezettsége e rendelet 8. § (3) bekezdése alapján szünetelt.
III. fejezet

10. A közszolgáltatással összefüggő személyes adatok kezelése

19. § (1) A közszolgáltatással összefüggő személyes adatokat a Közszolgáltató köteles zártan kezelni a magasabb szintű jogszabályok rendelkezései szerint, és az adatbázist kizárólag közszolgáltatói tevékenységéhez kapcsolódóan használhatja fel.

(2) Az adatvédelmi és az egyéb adatszolgáltatásokra vonatkozó jogszabályok rendelkezései által meghatározott keretek között Martfű Város Önkormányzata köteles átadni a Közszolgáltatónak a közszolgáltatói kötelezettsége hatékony és folyamatos ellátásához szükséges, kezelésében lévő közérdekű adatokat és információkat.
(3) A Közszolgáltató kizárólag a közszolgáltatás kialakítása és fenntartása céljából, a kötelező közszolgáltatás nyújtására irányuló jogviszony időtartama alatt, valamint e jogviszony megszűnését követően a jogszabályokban előírt iratmegőrzési kötelezettség időtartama alatt kezelheti a közszolgáltatással érintett ingatlanhasználó Ht-ben meghatározott és a közszolgáltatás ellátáshoz szükséges személyes adatait. A közszolgáltató jogosult egyes, a közszolgáltatás ellátásához kapcsolódó részfeladatai tekintetében adatkezelőt, adatfeldolgozót megbízni, és a jogos igényeinek érvényesítése érdekében az e bekezdésben meghatározott személyes adatokat hatósági, bírósági eljárások lefolytatása céljából harmadik személynek átadni.

11. Záró rendelkezések

20. § (1) Ez a rendelet 2014. április 1-jén lép hatályba.

(2) Hatályát veszti Martfű Város Önkormányzata Képviselő-testületének a települési szilárd hulladékkal összefüggő tevékenységéről és a szervezett közszolgáltatás kötelező igénybevételéről szóló 26/2008.(XII.12.) rendelete.
Dr. Kiss Edit

1. melléklet a …../2014.(…..) Ö rendelethez

Martfűi Városfejlesztési Nonprofit Kft.

5435 Martfű, Hősök tere 10.

ADATLAP

Ingatlan használatával kapcsolatos bejelentés

1. Ügyfél adatai: 

1.1. családi és utóneve/cégnév:.………………………………………………………………………

1.2. Adószáma vagy adóazonosító száma: ………………………………………….………………………………….

1.3.  Elérhetőség:

1.3.1.  Telefonszám:………………………………………………………………………

1.3.2. Elektronikus cím:……………………………………………………………..………………….

1.4. Állandó lakóhely címe: 

……….. irányítószám……………………………….………………………… (helység), 

……………………………………………………közterület ………………………..hsz.
1.5. Tartózkodási hely (közszolgáltatásba bevont ingatlan) címe: 

…….. irányítószám ………………………………….………………………… (helység), 

……………………………………………………közterület ………………………..hsz.

2. Bejelentés oka (Legyen szíves a megfelelő négyzetbe X jelet tenni!) :

2.1.          közszolgáltatás bejelentése (2014.04.01-én történt szolgáltató váltás miatt)

2.2.          új ingatlan 

2.3.          ingatlan tulajdonos változása 

2.4.          ingatlan tulajdonosának elhalálozása miatti változás 

2.5.          ingatlan albérlő változása 

2.6.          ingatlanon történő edények méretének, darabszámának változása 

2.7.          egyéb, …………………………………………………………….. 

3. Változást igazoló okirat fajtája (Legyen szíves a megfelelő négyzetbe X jelet tenni!):

3.1.          adásvételi szerződés

3.2.          ajándékozási szerződés 

3.3.          hagyatéki végzés)

3.4.          halotti anyakönyvi kivonat 

3.5.          tulajdoni lap

3.6.          önkormányzati igazolás egy személyes háztartásról

3.7.          egyéb, …………………………………………………………….. 

4. A hulladékszállítási szolgáltatás megkezdésének időpontja:

………….(év), ………………………………………… (hó) …………………(naptól)

5. A hulladékszállítási szolgáltatás szüneteltetésének időpontja:

………….(év), ………………………………………… (hó) …………………(naptól)

………….(év), ………………………………………… (hó) …………………(napig)

Büntetőjogi felelősség tudatában kijelentem, hogy amennyiben a kérelem jogosságát ellenőrző személy a helyszíni szemle alkalmával megállapítja, hogy a kérelemben foglaltak nem a valóságnak megfelelőek, úgy az adott negyedévi számlát a Martfűi Városfejlesztési Nonprofit Kft. kiállítja, és számla kiegyenlítését határidőre teljesítem.

Martfű, 20…………………………………… 

……………………………………………….



               kérelmező aláírása

A Martfűi Városfejlesztési Nonprofit Kft. részéről 1 pld-ban átvettem a kérelmet, ..........................iktatószámon.

Martfű, 20………………………………






p.h


……………………………………………….



               átvevő aláírása






2. melléklet a …./2014.(…..) Ö. rendelethez

Martfű város közigazgatási területén a közszolgáltatással érintett gyűjtőszigetek
	Ssz.
	Kihelyezett szelektív gyűjtő sziget helye
	Kihelyezett edények száma (db)

	
	
	Papír
	Üveg
	Műanyag

	1
	Martfű, Móricz Zs. utca
	1
	2
	1

	2
	Martfű, Szolnoki út – Béke út
	1
	1
	1

	3
	Martfű, Mártírok útja- Szolnoki út 
	1
	1
	1

	4
	Martfű, Munkácsy út – Virág út 
	1
	2
	1

	5
	Martfű, Kossuth Lajos út – Rákóczi út
	1
	2
	1

	6
	Martfű, Bocskai út – Rákóczi út
	1
	1
	1

	7
	Martfű, Gesztenye sor –Bata utca
	1
	2
	1


1

